b"\n_START_ARTICLE_\nEl Caf\xc3\xa8 (la Torre de Fontaubella)\n_START_SECTION_\nDescripci\xc3\xb3\n_START_PARAGRAPH_\nEdifici de planta rectangular, bastit de ma\xc3\xa7oneria arrebossada i pintada i cobert per teulada a dues vessants, de planta baixa, pis i golfes. A la fa\xc3\xa7ana s'obren dues portes, dos balcons al primer pis i dues finestres a les golfes. Cal destacar una porta dovellada, amb ornamentaci\xc3\xb3 a la clau i la data de 1785.\n_START_SECTION_\nHist\xc3\xb2ria\n_START_PARAGRAPH_\nL'edifici es bast\xc3\xad sobre un de preexistent a les darreries del segle XVIII, quan la poblaci\xc3\xb3 experiment\xc3\xa0 un important increment demogr\xc3\xa0fic. Cap als anys 1914-1915 l'edifici fou adquirit per una societat de vilatans per a instal\xc2\xb7lar-hi el local social o caf\xc3\xa8, el qual continua ocupant avui la primera planta de l'edifici."